Diari Oficial de la Generalitat Valenciana


Sumari del DOGV 7577, del 23-07-2015 (2015/6676)

RESOLUCIÓ de 14 de juliol de 2015, de la consellera d'Habitatge, Obres Públiques i Vertebració del Territori, per la qual s'amplien els terminis establits per a prendre servici de taxi en les resolucions de 8 de juny de 2015 i 19 de juny de 2015, de la Direcció General de Transports i Logística, en ocasió de la celebració del Festival Internacional de Benicàssim (FIB) i el Festival Internacional de Reggae (Rototom) al municipi indicat i el Festival Arenal Sound a Borriana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7577

Data del DOGV
:   23-07-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/6676


Data del document
:   14-07-2015

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * Nules
    * Alqueries, les
    * empresa privada

RESOLUCIÓ de 14 de juliol de 2015, de la consellera d'Habitatge, Obres Públiques i Vertebració del Territori, per la qual s'amplien els terminis establits per a prendre servici de taxi en les resolucions de 8 de juny de 2015 i 19 de juny de 2015, de la Direcció General de Transports i Logística, en ocasió de la celebració del Festival Internacional de Benicàssim (FIB) i el Festival Internacional de Reggae (Rototom) al municipi indicat i el Festival Arenal Sound a Borriana. [2015/6676]  
  
L'article 44.3 de la Llei 6/2011, d'1 d'abril, de la Generalitat Valenciana, de Mobilitat de la Comunitat Valenciana, permet la possibilitat, per raons d'interés públic, que la Generalitat fixe les condicions específiques en què les autoritzacions amb residència en una determinada àrea funcional puguen prendre servici en altres àrees funcionals. Esta possibilitat es troba desplegada reglamentàriament en l'article 127.2 del Reial Decret 1211/1990, de 28 de setembre, pel qual s'aprova el Reglament de la Llei d'Ordenació dels Transports Terrestres.  
  
En l'article primer de la Resolució de 8 de juny de 2015, de la Direcció General de Transports i Logística, s'establix el termini pel qual s'autoritza a prendre servici en l'àmbit funcional d'Orpesa els titulars d'autoritzacions del taxi de l'àrea de prestació conjunta de Castelló i els titulars d'autoritzacions de taxi d'Orpesa a prendre servici en l'àrea de prestació conjunta de Castelló, en ocasió de la celebració del Festival Internacional de Benicàssim (FIB) i el Festival Internacional de Reggae (Rototom).  
Igualment, en l'article primer de la Resolució de 19 de juny de 2015, de la Direcció General de Transports i Logística, s'establix el termini pel qual s'autoritza a prendre servici els titulars d'autoritzacions de taxi de Nules i les Alqueries en l'àrea de prestació conjunta de Castelló i els titulars de les autoritzacions de taxi de l'àrea de prestació conjunta de Castelló a prendre servici a Nules i les Alqueries, en ocasió de la celebració de l'Arenal Sound a Borriana.  
  
Amb la finalitat de garantir una oferta de taxi adequada davant de l'increment de la demanda d'este tipus de transport, tant durant els dies de la celebració dels festivals com després de la clausura d'estos, es considera oportú i convenient, una vegada consultada l'ampliació dels terminis establits en les resolucions anteriorment citades tant amb les associacions representatives del sector com amb les corporacions locals i les forces i cossos de seguretat de l'Estat (Guàrdia Civil i policia local), l'ampliació dels terminis establerts en les resolucions indicades anteriorment.  
D'acord amb el que disposa l'article 36 del Decret 103/2015, de 7 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, resolc:  
  
Primer. Ampliar el termini d'autorització per a la presa de servici de taxi a Benicàssim  
Ampliar fins al 22 de juliol de 2015, celebració del FIB, i fins al 25 d'agost de 2015, celebració del Rototom, que els titulars de les autoritzacions de taxi de l'àrea de prestació conjunta de Castelló puguen prendre servici a Orpesa i que els titulars de les autoritzacions de taxi d'Orpesa puguen prendre servici en l'àrea de prestació conjunta de Castelló.  
  
  
Segon. Ampliar el termini d'autorització per a la presa de servici de taxi a Borriana  
Ampliar fins al dia 3 d'agost de 2015, celebració del festival Arenal Sound a Borriana, que els titulars de les autoritzacions de taxi a Nules i les Alqueries puguen prendre servici en l'àrea de prestació conjunta de Castelló i que els titulars de les autoritzacions de taxi de l'àrea de prestació conjunta de Castelló puguen prendre servici a Nules i les Alqueries.  
  
Contra esta resolució, que esgota la via administrativa, es podrà interposar un recurs potestatiu de reposició davant del mateix òrgan que va dictar l'acte en el termini d'un mes, o bé, directament, un recurs contenciós administratiu davant dels òrgans de la jurisdicció contenciosa administrativa de la Comunitat Valenciana, en el termini de dos mesos. Ambdós terminis es computaran des de l'endemà de la publicació d'esta resolució en el Diari Oficial de la Comunitat Valenciana.  
  
  
València, 14 de juliol de 2015. La consellera d'Habitatge, Obres Públiques i Vertebració del Territori: María José Salvador Rubert.